Allister kan nou rustig slaap oor Combrinck se weglating | Maroela Media
Allister kan nou rustig slaap oor Combrinck se weglating
Ruan Combrinck – weer beseer (Foto: GB Jordaan)
Nou kan die Springbokafrigter Allister Coetzee rustig slaap. Hy hoef hom nie meer te bekommer oor die kritiek dat hy Ruan Combrink nie vir die Bokspan kies nie.
Combrink het Sondag in 'n klubwedstryd vir die Kentetsu Liners teen die Munakata Sanix Blues in Japan sy skouer beseer, volgens berigte en twiets in Japan en Suid-Afrika.
Hy moet 'n operasie ondergaan en sal dus waarskynlik nie vir die Springbokke se jaareindtoer beskikbaar wees nie. Combrinck sal vir die operasie na Suid-Afrika terugkeer.
Hy sal waarskynlik ook nie deel van die Lions se voorbereiding vir die geherstruktureerde Superreeks van 2018 wees nie.
Die Lions se vleuel, wat verlede jaar in Junie sy buiging vir die Bokke gemaak het, is tot dusver vanjaar strykdeur deur Coetzee oor die hoof gesien. Sy verskonings waarom dit gedoen is, hou nie water nie en was tot dusver in sommige gevalle nie feitelik korrek nie.
Raymond Rhule en Combrinck se spanmaat by die Lions, Courtnall Skosan, en nou ook Dillyn Leyds is voor hom vir die agt toetse tot dusver in Junie teen Frankryk en daarna in die Rugbykampioenskap gekies.
Combrinck, een van die min konstante uitblinkers in verlede jaar se deurmekaarspul wat betref spankeuse en afrigting, het vanjaar eers in Mei begin speel nadat hy in verlede jaar se heel laaste toets teen Wallis 'n kraak in die skouergewrig opgedoen het.
beseer Combrinck Springbokke
Cheetahs maak 4 wysigingswysig vier ná loesing teen Griekwas
COMBRINK WAS BO GEMIDDELD GOED GENOEG OM VIR DIE BOKKE TE SPEEL!!! MAAR SOOS ONS ALMAL WEET NIE SWART GENOEG NIE!!!!!